ปวดท้องบริเวณท้องบนด้านซ้านเหนือสะดือครับ เวลาทานข้าวก็จะปวด ปวดจุกๆลามไปถึงหลังแล้วก็ไหล่ เมื่อวานคิดว่าเป็นจุกเสียดธรรมดาเลยซื้อจากขับลมมาก็ไม่ช่วยเท่าไหร่ เป็นมาประมาณ2-3วันครับ
สวัสดีค่ะ อาการปวดท้องบริเวณบนซ้ายเหนือสะดือ สัมพันธ์กับมื้ออาหารนั้น อาจจะเกิดจากกระเพาะอาหารอักเสบหรือมีแผลในกระเพาะอาหาร มีลมหรือน้ำในกระเพาะอาหารมากเกินไป ลำไส้อักเสบ เป็นต้นซึ่งหากเป็นอาการจุกเสียดจากมีลมมากเกินไปธรรมดา อาการมักค่อยๆทุเลาได้เองภายในประมาณ 1-2 วัน โดยงดการรับประทานอาหารมื้อใหญ่ๆ คอยลุกเดินบ่อยๆให้ลำไส้บีบตัวได้ดีแต่หากยังมีอาการเป็นมากเรื้อรัง กินได้น้อย คลื่นไส้ ควรไปพบแพทย์เพื่อตรวจเพิ่มเติม หากเป็นเกี่ยวกับกระเพาะอาหารอักเสบก็ควรได้ยาลดกรดภายใต้การดูแลของแพทย์ร่วมด้วยค่ะ